'n Louwarm Lewe – christianityworks
Home / FRESH / 'n Louwarm Lewe
Openbaring 3:15,16 Ek weet alles wat julle doen. Ek weet dat julle nie koud is nie, en ook nie warm nie. As julle tog maar koud of warm was! Maar nou, omdat julle lou is, nie warm nie en ook nie koud nie, gaan Ek julle uit my mond uitspoeg.
Ja, ons wil tog so graag net deur die lewe wals … oukei, ek glo in Jesus … maar wat van my volgende verhoging en my volgende vakansie. Wat dink hy van my? Sy lyk slimmer as ek … ja, so wentel ons lewens al te dikwels om onbenullighede.
Het jy al ooit 'n glas louwarm water gedrink? Dit is absoluut walglik, is dit nie? Jy wil dit net uitspoeg. En dit is hoe Jesus voel, wanneer Hy 'n louwarm Christen teëkom. Dit is hoe Hy dit stel in:
En as jy daaraan dink hoe 'n louwarm glas water smaak, dan verstaan jy baie goed wat Jesus bedoel.
Die duiwel daarenteen? Hm, my gevoel is dat hy absoluut mal is oor louwarm Christene. Jy ken die soort; gemaklike, voorstedelike, kerksitter-Christene wie se lewens nie regtig vir Christus getuig nie. Hulle, wie se lewens nooit in hierdie wêreld enige praktiese en kragtige verskil vir Jesus maak nie.
Christene wat net lou is.
Ja, ek is redelik seker dat die duiwel mal is oor daardie mense, want hulle hou geen bedreiging vir hom in nie. Hulle sal beslis nooit iemand van Jesus vertel nie. Hulle sal waarskynlik ook nooit opregte liefde en vriendelikheid betoon aan iemand wat dit ook nie verdien nie. Reg geraai; louwarm maak die duiwel nie bang nie!
Jesus, daarenteen, voel so hartstogtelik oor jou en my, dat Hy namens ons aan daardie kruis gesterf het. En daardie selfde Jesus het 'n plan vir jou en my lewe. Hy begeer dat ons vaste beginsels moet hê, 'n verskil in hierdie wêreld moet maak, en mense deur ons liefde vir Hom, na Hom trek.